Μητροπολίτης Διοκλείας Κάλλιστος Γουέαρ

Ο Μητροπολίτης Διοκλείας Κάλλιστος (κατά κόσμον Τιμόθεος Ριχάρδος Γουέαρ, αγγλ.: Timothy Richard Ware, Μπαθ, Σόμερσετ, Ηνωμένο Βασίλειο, 11 Σεπτεμβρίου 1934 - 24 Αυγούστου 2022) ήταν Άγγλος ορθόδοξος επίσκοπος και θεολόγος. Το 1982 χειροτονήθηκε τιτουλάριος επίσκοπος. Το έτος 2007 ανυψώθηκε σε μητροπολίτη Διοκλείας, υπό το Οικουμενικό Πατριαρχείο Κωνσταντινουπόλεως.

Βιογραφικά στοιχεία
Ο  Κάλλιστος Γουέαρ γεννήθηκε στο Μπαθ, Σόμερσετ, της Αγγλίας το 1934. Ήταν λαϊκός Αγγλικανός μέχρι το 1958, οπότε σε ηλικία 24 ετών βαπτίσθηκε Ορθόδοξος Χριστιανός και έγινε δεκτός στην Ελληνική Ορθόδοξη Αρχιεπισκοπή Θυατείρων και Μεγάλης Βρετανίας.

Αφού ολοκλήρωσε τις εγκύκλιες σπουδές του στο Westminster School του Λονδίνου, σπούδασε φιλολογία και θεολογία στο Πανεπιστήμιο της Οξφόρδης, όπου έλαβε πτυχίο και μεταπτυχιακό με τη διάκριση First Class Honours και τελικά το 1965 το διδακτορικό με θέμα τα Ασκητικά έργα του Μάρκου του Ερημίτη. Το 1959 - 1960 δίδαξε ως Jane Eliza Procter Visiting Fellow στο Πανεπιστήμιο Πρίνστον και το 1966 εξελέγη και διορίστηκε Spalding Lecturer in Eastern Orthodox Studies στο Πανεπιστήμιο της Οξφόρδης, μέχρι το 2001, διδάσκοντας κλασική και βυζαντινή φιλοσοφία και Ορθόδοξη θεολογία.

Το 1970 εξελέγη Fellow του Pembroke College της Οξφόρδης, και το 1971 ονομάστηκε Senior Denyer and Johnson Scholar του Πανεπιστημίου της Οξφόρδης. Ως επισκέπτης καθηγητής δίδαξε στο Γρηγοριανό Πανεπιστήμιο της Ρώμης το 2006.

Το 1965 χειροτονήθηκε διάκονος λαμβάνοντας το όνομα Κάλλιστος. Το 1966 χειροτονήθηκε ιερέας, του αποδόθηκε το οφφίκιο του Αρχιμανδρίτη και εκάρη μοναχός στην Ιερά Μονή Αγίου Ιωάννου του Θεολόγου στην Πάτμο. Το 1982 αναδείχθηκε Βοηθός Επίσκοπος του Αρχιεπισκόπου Θυατείρων και Μεγάλης Βρετανίας Μεθόδιου.

Το 1983 άρχισε να ηγείται του Διοικητικού Συμβουλίου του Κέντρου Ορθόδοξης Πνευματικότητας Η Αγία Θεοσέβεια και το 1966 ίδρυσε την Ελληνική Ορθόδοξη Κοινότητα της Αγίας Τριάδος στην Οξφόρδη. Από το 1973 συμμετείχε ως μέλος της Επιτροπής του Διαλόγου Ορθοδόξων - Αγγλικανών. Ήταν πρόεδρος της Οικουμενικής Οργάνωσης Blessed Virgin Mary και συνεκδότης του περιοδικού Subornst. Το 2016 ήταν μέλος της αντιπροσωπείας του Οικουμενικού Πατριαρχείου στην Πανορθόδοξη Σύνοδο της Κρήτης.

Απεβίωσε τα ξημερώματα της 24ης Αυγούστου 2022.

Τιμητικές διακρίσεις
Είχε αναγορευθεί επίτιμος διδάκτωρ στο Πανεπιστήμιο Cluj-Napoca της Ρουμανίας, στο Lawrence University του Wisconsin των ΗΠΑ, στη Ρωσική Ακαδημία Επιστημών της Μόσχας, στην Ορθόδοξη Θεολογική Σχολή του Βελιγραδίου, στο Ινστιτούτο Ορθοδόξου Θεολογίας Αγίου Σεργίου στο Παρίσι και από τη Φιλοσοφική Σχολή του Πανεπιστημίου Αθηνών το 2007. To 2008 αναγορεύθηκε αντεπιστέλλον μέλος της Ακαδημίας Αθηνών.

Τον Ιούνιο του 2015 ανακηρύχθηκε επίτιμος διδάκτωρ του τμήματος Ποιμαντικής και Κοινωνικής Θεολογίας της Θεολογικής Σχολής στο Αριστοτέλειο Πανεπιστήμιο Θεσσαλονίκης"Επίτιμος διδάκτορας του ΑΠΘ ο Μητροπολίτης Διοκλείας Κάλλιστος Ware, στο Τμήμα Ποιμαντικής και Κοινωνικής Θεολογίας" , amen.gr.

Συγγραφικό έργο
The Orthodox Church, 2nd ed. Pelican, 1993
The Orthodox Way Mowbray, 1979
The Lenten Triodion, Tr. Mother Mary and Archimandrite Kallistos Ware St. Tikhon's Seminary Press, 2002,  
The Inner Kingdom: Collected Works, Vol. 1 St Vladimir's Seminary Press, 2000
In the Image of the Trinity: Collected Works, Vol. 2 St Vladimir's Seminary Press, 2006
Communion and Intercommunion Light & Life, 1980
How Are We Saved?: The Understanding of Salvation in the Orthodox Tradition Light & Life, 1996
Praying with Orthodox Tradition Abingdon, 1990
Eustratios Argenti: A Study of the Greek Church under Turkish Rule Clarendon, 1964

Μερικά από τα βιβλία του που κυκλοφορούν στην Ελλάδα
Το έσχατο μυστήριο
Το ανθρώπινο πρόσωπο ως εικόνα της Αγίας Τριάδος
Οικολογική κρίση και ελπίδα
Η ορθόδοξη θεολογία στον 21ο αιώνα
Η εντός ημών βασιλεία
Ο ορθόδοξος δρόμος 
Η Δύναμη του Ονόματος

Παραπομπές

Πηγές



Εξωτερικοί σύνδεσμοι
 Επίτιμος διδάκτορας του ΑΠΘ ο Μητροπολίτης Διοκλείας Κάλλιστος Ware, στο Τμήμα Ποιμαντικής και Κοινωνικής Θεολογίας
 Σεβ. Μητρ Διοκλείας Κάλλιστος Ware: Η Μαρτυρία της Φιλοκαλίας (video) 
 Μητροπολίτης Κάλλιστος Ware: «Η πορεία μου στην Ορθοδοξία» (video)
 Μητροπολίτης Διοκλείας Κάλλιστος – Η προσφορά της Ορθοδοξίας στην Δυτική κοινωνία (video)

Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα
Κατηγορία:Άγγλοι κληρικοί
Κατηγορία:Αντεπιστέλλοντα μέλη της Ακαδημίας Αθηνών
Κατηγορία:Μητροπολίτες του Οικουμενικού Πατριαρχείου